Debat van die week: Die Ghoemas en Afrikaans | Netwerk24
28 April 2019 12:16
Die Ghoema-musiektoekennings se besluit om die benoeming vir die musiekvideo "Die Land" te onttrek is gedoen op versoek van Multichoice wat nie sy weg oopgesien het om andersins sy borgskap voort te sit nie, weens Steve Hofmeyr se deelname aan die video. Dit het tot groot debat oor sensuur, Afrikaans en borgskappe gelei. Lees die meningstukke wat die afgelope week hieroor op Netwerk24 verskyn het.
In sy meningstuk: Ghoemas, Breyten en Prinsloo tot Steve skryf Tim du Plessis onder meer: Suid-Afrika het 'n "trotse tradisie van die gruwelike skending van die reg op vrye meningsuiting en kreatiewe uitdrukking om dienstigheid te betuig aan 'n heersende ideologie en sy politieke afdwingers."
Ivor Price reken weer die Ghoema-stryd gaan nie oor Afrikaans nie. "Toevallig dink ek ook dit is taamlik swak smaak van Multichoice om enkele dae voor die Ghoemas 'n benoeming te onttrek," skryf Price. Maar hy verskil daaroor dat die onttrekking 'n aanslag op Afrikaans is.
"Die herrie oor Multichoice se 'verbod' ... sal nie gou gaan lê nie. Met reg, want dit dwing ons om opnuut te kyk na sake soos spraakvryheid en politieke korrektheid," skryf Leopold Scholtz in sy meningstuk: Dié sensuur was 'n dwase besluit.
Koos Kombuis meen in As 'n Volk Skeur die gebeure met die Ghoema-boikot het die verdelingslyn tussen Afrikaners laat kraak en niks kan ooit weer dieselfde wees nie.
Barnard Beukman haal Yeats se gedig "The Second Coming" aan in sy meningstuk Die heeltydse afbrekers het geen bouplan en skryf onder meer, "Miskien is dit juis omdat die middelgrond volgens sommige ontleders 'n deurmekaar, onoortuigende en futlose omgewing geword het dat daar so na die kante getrek word."
Meer oor: Barnard Beukman | Koos Kombuis | Ivor Price | Tim Du Plessis | Steve Hofmeyr | Ghoema
MultiChoice 'skaar hom nie by Steve se standpunte'
Ghoema-benoeming onttrek oor Steve se deelname